58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 459 της 12/19 Ιουλ. 1975 (ΦΕΚ Α' 146) Περί επεκτάσεως των διατάξεων των άρθρ. 1και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» και επί των θέσεων Β' και Γ' κατηγορίας της Ανωτάτης Γεωπονικής Σχολής Αθηνών. Έχοντες υπ’ όψει:1)Τας διατάξεις του άρθρου 2 (παρ. 11) του Ν. 4464/1965 «περί τροποποιήσεως διατάξεών τινων του Υπαλληλικού Κώδικος κ.λ.π.», 2)την γνώμην της Συνελεύσεως των Καθηγητών (συνεδρία 6.2.1975) της Ανωτάτης Γεωπονικής Σχολής Αθηνών και 3)την υπ’ αριθ. 328/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον. 1.Αι διατάξεις των άρθρων 1 και 2 του Ν. 4464/1965 επεκτείνονται και επί των θέσεων Β' και Γ' Κατηγορίας των Διοικητικών Υπαλλήλων της Ανωτάτης Γεωπονικής Σχολής Αθηνών. 2.Η κατά την παράγραφον 8 του άρθρου 2 του Ν. 4464/1965 ειδική Επιτροπή συγκροτείται δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, αποτελείται δε εξ ενός μέλους του Νομικού Συμβουλίου του Κράτους, υποδεικνυομένου υπό του Σώματος, εξ ενός (1) ανωτέρου ή ανωτάτου Υπαλλήλου του Γενικού Λογιστηρίου του Κράτους και εξ ενός (1) ανωτέρου ή ανωτάτου Υπαλλήλου της Ανωτάτης Γεωπονικής Σχολής Αθηνών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Πρ. Διατάγματος. 